Ísland í aldanna rás 1800 – 1899 er stórvirki þar sem rakin er saga 19. aldar á Íslandi í máli og myndum . Bókin er fróðlegt , skemmtilegt og alþýðlegt upplýsingarit . Á árunum 2000 – 2002 gaf JPV útgáfa út sögu 20. aldarinnar í sama bókaflokki og naut hún fádæma vinsælda . Bókin er í stóru broti og 532 blaðsíður að lengd . Aðalritstjóri Íslands í aldanna rás 1800 – 1899 er Sigríður Harðardóttir og myndaritstjóri Margrét Tryggvadóttir . Gríðarleg vinna var lögð í að gera bókina sem best úr garði og eftirtaldir sérfræðingar rituðu yfirlitsgreinar um þróun mála á sínu sviði á 19. öld : Ragnheiður Gyða Jónsdóttir , Jón Þ. Þór , Lýður Björnsson , Andrés Arnalds , Ari Trausti Guðmundsson , Árni Daníel Júlíusson , Bjarki Sveinbjörnsson , Fríður Ólafsdóttir , Guðjón Friðriksson , Guðmundur Andri Thorsson , Hrafnhildur Schram , Ingimar Jónsson , Kristín Ástgeirsdóttir , Loftur Guttormsson , Már Jónsson , Páll V. Bjarnason , Silja Aðalsteinsdóttir , Sveinn Einarsson og Trausti Jónsson . Í bókinni eru fleiri myndir frá 19. öld en áður hafa birst á einum stað . Öflun þeirra var mikið verk ogvar víða leitað fanga , meðal annars í einkasöfnum og opinberum söfnum . Ýtarlegar mynda - , nafna - og atriðisorðaskrár eru í bókinni og gera hana þar með mjög aðgengilega fyrir fróðleiksfúst fólk á öllum aldri . Pantaðu fyrir 10:00 , og fáðu milli 11:00 og 13:00